ലോകത്തെ കോവിഡ് മരണം 50 ലക്ഷം കടന്നു മരിച്ചവരിലേറെയും ഡെല്റ്റ വകഭേദ ബാധിതര് ന്യൂഡെല്ഹി: 02.10.2021 ലോകത്ത് കോവിഡ് ബാധിച്ച് മരിച്ചവരുടെ എണ്ണം 50 ലക്ഷം കടന്നു. ഡെല്റ്റാ കോവിഡ് വകഭേദമാണ് കോവിഡ് മരണം ഉയരാന് കാരണമെന്നാണ് ആരോഗ്യ വിദഗ്ദരുടെ നിഗമനം.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ വാക്സീനെടുക്കാത്ത ഡെല്റ്റ വകഭേദ ബാധിതരാണ് മരിച്ചവരിലേറെയും. വെള്ളിയാഴ്ച വൈകുന്നേരത്തോടെയാണ് കോവിഡ് മരണം അഞ്ച് ദശലക്ഷം കടന്നത്. വാക്സിന് സ്വീകരിക്കാത്തവരിലാണ് ഡെല്റ്റ വകഭേദം കൂടുതല് പ്രശ്നം സൃഷ്ടിക്കുന്നതെന്നും റിപോര്ടുണ്ട്. ഇപ്പോഴും ലോകത്തിന്റെ പകുതിയിലധികം പേരും കോവിഡ് വാക്സിന് സ്വീകരിച്ചിട്ടില്ല. ആഗോള തലത്തില് ആദ്യ 25 ലക്ഷം മരണത്തിന് ഒരു വര്ഷമെടുത്തപ്പോള് അടുത്ത 25 ലക്ഷം പേര് മരിക്കാന് എടുത്തത് 236 ദിവസം മാത്രമാണെന്ന് റോയ്ടേര്സ് പുറത്തുവിട്ട കണക്കില് പറയുന്നു. ലോകത്തെ കോവിഡ് മരണങ്ങളേറെയും യു എസ്, റഷ്യ, ബ്രസീല്, മെക്സിക്കോ, ഇന്ഡ്യ എന്നീ രാജ്യങ്ങളിലാണ്. കഴിഞ്ഞ ആഴ്ചയില് ലോകമെമ്ബാടും പ്രതിദിനം ശരാശരി 8,000 മരണങ്ങള് റിപോര്ട് ചെയ്യപ്പെട്ടു. ഓരോ മിനിറ്റിലും അഞ്ച് പേര് മരിക്കുന്നു. എന്നിരുന്നാലും, കഴിഞ്ഞ ആഴ്ചകളില് ആഗോള മരണനിരക്ക് കുറഞ്ഞു വരികയാണ്.ഇന്ഡ്യയില് കോവിഡ് വാക്സിന് യോഗ്യരായ ജനസംഖ്യയുടെ ഏകദേശം 47 പേര് ആദ്യ ഡോസ് സ്വീകരിച്ചു. കഴിഞ്ഞ ആഴ്ചയില് പ്രതിദിനം 7,896,950 ഡോസുകള് നല്കിയതായാണ് റിപോര്ടുകള്.